****

|  |  |
| --- | --- |
| **REPUBLIKA HRVATSKA** **OSNOVNA ŠKOLA DOMOVINSKE ZAHVALNOSTI**  Ulica Josipa Jovića 2, 22300 Knin **KLASA: 372-02/25-01/2 URBROJ: 2182-27-01-25-1** Knin, 22.09.2025. godine |  |

Na temelju članka 72. Statuta Osnovne škole Domovinske zahvalnosti, KLASA: 003-05/19-01/1 URBROJ: 2182/01-19/05-01, odnosno njegovih izmjena i dopuna, a sukladno važećoj Odluci o uvjetima i načinu korištenja imovine školskih ustanova Šibensko-kninske županije, Osnovna škola Domovinske zahvalnosti, o b j a v lj u j e

**JAVNI POZIV**

**za davanje u zakup velike i male školske sportske dvorane**

1. Predmet javnog poziva je davanje u zakup **velike i male školske sportske dvorane Osnovne škole Domovinske zahvalnosti na adresi Josipa Jovića 2, Knin** (u daljnjem tekstu – dvorane) za školsku 2025./2026. godinu.
2. Dvorane se daju u zakup za sportske aktivnosti i druge programe koji se u njoj mogu izvoditi, uz obavezno pridržavanje Uvjeta korištenja školskih sportskih dvorana od strane vanjskih korisnika koje su propisali Hrvatski zavod za javno zdravstvo, Ministarstvo znanosti, obrazovanja i mladih te Ministarstvo turizma i sporta Republike Hrvatske (u daljnjem tekstu – Uvjeti).
3. Dvorane se daju u zakup za razdoblje od **01.10.2025. do 30.09.2026**. godine u vremenu kada su termini slobodni, sukladno uvjetima iz ugovora koji će potpisati korisnik i Škola.
4. Ponuditelj je obvezan navesti željeni termin te satnicu korištenja dvorane. Rasporedi korištenja dvorana napravit će se sukladno dogovoru korisnika i škole.
5. Cijena zakupa prostora dvorane određuje se po satu (60 minuta), temeljem Odluke o uvjetima i načinu korištenja imovine školskih ustanova Šibensko-kninske županije i odluke Školskog odbora Škole, te za veliku i malu dvoranu iznosi **10 euro/h** za sportske klubove na području grada Knina i susjednih općina, odnosno **20 eura/h** za ostala udruženja, pravne subjekte i rekreativne skupine.
6. Sportski klubovi i sportska udruženja, koji se prvi put prijavljuju na javni poziv, prilikom prijave trebaju dostaviti na uvid temeljni akt o osnivanju kojim dokazuju svoj status sportskog kluba, dok ostali zainteresirani korisnici moraju dostaviti podatke o pravnoj osobi na koju će se izdavati računi za korištenje dvorane.
7. Prednost kod davanja u zakup predmeta javnog poziva imaju korisnici iz prethodnih godina te klubovi, pravni subjekti, rekreativne skupine i udruge s područja grada Knina i okolnih općina.
8. Prijave je potrebno dostaviti **u roku od pet (5) radnih dana**, od dana objave ovog Poziva na službenoj stranici škole, osobno u tajništvo Škole ili preporučeno poštom na adresu **OŠ Domovinske zahvalnosti, Josipa Jovića 2, 22300 Knin - „prijava na javni poziv za zakup dvorane”**, na propisanom obrascu koji se može preuzeti na web stranici Škole, uz tekst ovog javnog poziva, ili u prostorijama tajništva Škole.
9. Uz **prijavu**, odnosno propisani obrazac iz točke 8. javnog poziva, zainteresirani korisnici moraju priložiti popunjenu i potpisanu **potvrdu o preuzimanju ključeva** za ulaz u veliku/malu školsku sportsku dvoranu Škole.

S poštovanjem,

Ravnateljica

Marija Stojanović, v.r.

U prilogu:

* Prijava na javni poziv – obrazac (obavezno popuniti, potpisati i priložiti)
* Potvrda o preuzimanju ključeva (obavezno popuniti, potpisati i priložiti)

Dostaviti:

* Web stranica Škole
* Pismohrana